OzLabs/hebrew-wiki-articles huggingface dataset:
ערך נוכחי

ערך נוכחי (או ערך מהוון) הוא הערך בהווה של סכום כסף (או זרם תשלומים) שאמור להתקבל במועד כלשהו בעתיד.
הערך הנוכחי נמוך מן הערך בעתיד בשיעור הריבית המצטברת במשך אותה תקופה, פער זה נותן את ערך הזמן של הכסף. מציאת הערך הנוכחי מתבצעת על ידי היוון.

ערך נוכחי הוא אחד מכלי העבודה המרכזיים בתורת המימון העוסקת, בין השאר, בבחירה בין אלטרנטיבות של השקעה או מימון, ובתורת האקטואריה העוסקת בפתרון בעיות כלכליות בהן משולבים מצבי אי-ודאות תוך שימוש בטכניקות מתמטיות וסטטיסטיות.

== כללי ==
מציאת הערך הנוכחי PV של סכום עתידי FV, או היוון, היא "ניכוי" הריבית שמתווספת על הסכום PV עד המועד העתידי. במילים אחרות, ערכו הנוכחי של הסכום העתידי FV הוא הסכום בהווה PV, שאם יצבור ריבית עד המועד העתידי, ישווה ל FV.
כך למשל, כאשר הריבית המתווספת היא R ומספר התקופות הוא t, חישוב הערך הנוכחי יתבצע על ידי הכפלת הסכום העתידי בגורם:
<math>\ \frac{1}{(1+R)^t}</math>

==חישוב הערך הנוכחי עבור סכום חד פעמי==
הערך הנוכחי של סכום כסף עתידי המתקבל בעוד t שנים מחושב באופן הבא: <math>\ PV=FV \cdot \frac{1}{(1+R)^t}</math><br />
PV - ערך נוכחי<br />
FV - ערך עתידי<br />
R - שיעור הריבית התקופתית<br />
t - מספר תקופות צבירת ריבית<br />

==חישוב הערך הנוכחי עבור סדרת סכומים==
באופן כללי, כאשר מחשבים את הערך הנוכחי עבור סדרת סכומים, נשתמש בנוסחה הבאה: <math>\ PV=\textstyle \sum_{t=1}^T \displaystyle{CF_t \over (1+r)^t}</math>.

התהוות ערך נוכחי עבור סדרת סכומים (R=10%)
כאשר מפקידים סכום קבוע בסוף כל תקופה, הנוסחה לחישוב הערך הנוכחי היא:
<math>\ PV=pmt \cdot \left(\frac{1-\frac{1}{(1+R)^n}}{R}\right)</math><br />

PV - ערך נוכחי<br />
pmt - סכום תקופתי קבוע<br />
R - ריבית<br />
n - תקופות<br />

נוסחה זו נובעת ישירות מהנוסחה לחישוב סכום של סדרה הנדסית.<br />

הגורם: <math>\ \frac{1-\frac{1}{(1+R)^n}}{R}</math>, נקרא גם "מקדם ערך נוכחי מצטבר" (מ.ע.נ.מ).

===דוגמה===
אדם מעוניין ללוות כסף. יכולת ההחזר שלו היא 1,000 שקלים בחודש. ההלוואה היא ל-10 שנים, ומכאן שמספר התשלומים הוא 120. הריבית השנתית היא 6%.<br />
כמה כסף יוכל ללוות?<br />

תשובה - על ידי הצבה בנוסחה:<br />
<math>\ PV=p \cdot \left(\frac{1-\frac{1}{(1+R)^n}}{R}\right)</math><br />

ומכיוון שהריבית החודשית היא (בקירוב) 0.005 [ 12 / 6% = 0.005 ], ומספר התשלומים הוא 120, נפתור את המשוואה כדלהלן:

<math>\ 90,073.45=1,000 \cdot \left(\frac{1-\frac{1}{1.005^{120}}}{0.005}\right)</math><br />

==הנוסחה עבור קצבה תמידית (אנונה צמיתה-קונסול)==
ישנם מקרים בהם נרצה לחשב את הערך הנוכחי של תזרים אינסופי של ריבית. למשל, כמה כסף יש להפקיד בקרן כך שתניב הכנסה קבועה לעד?
במקרה זה הנוסחה פשוטה הרבה יותר והיא מתמצה ב:<br />
<math>\ PV=\frac{C}{r}</math><br />
כש:<br />
PV - ערך נוכחי<br />
C - נקרא גם:PMT - סכום קבוע עתידי<br /> 
r - גובה הריבית<br />

הערה: קיימות נוסחאות נוספות עבור סכומים ההולכים וגדלים (או קטנים) לאורך הזמן.

==ראו גם==
* ערך עתידי
* היוון
* [https://www.mimunbook.com/%D7%A4%D7%A8%D7%A7%D7%99%D7%9D-%D7%9C%D7%A7%D7%A8%D7%99%D7%90%D7%94/%D7%A4%D7%A8%D7%A7-2-%D7%97%D7%99%D7%A9%D7%95%D7%91%D7%99-%D7%A2%D7%A8%D7%9A-%D7%A9%D7%9C-%D7%AA%D7%96%D7%A8%D7%99%D7%9E%D7%99-%D7%9E%D7%96%D7%95%D7%9E%D7%A0%D7%99%D7%9D מופקדי ט., שרוני א. יסודות המימון (2019).]

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:מימון
קרב (מבוכים ודרקונים)

במבוכים ודרקונים, קרב הוא מצב בו עורכות דמויות או מפלצות עימות פיזי או קסום ביניהן – על פי רוב, תוך שימוש בנשק. הקרב משמש יסוד חשוב להרפתקאות, ובעזרתו ניתן לצבור ניסיון, שלל וכבוד רב. קרבות אפשר למצוא במרבית התחומים והרקעים במשחק, והם יכולים להתרחש באזורים מגוונים, מארצות פרא ועד צינוקים חשוכים.

==מהלך הקרב==
במבוכים ודרקונים, על מנת ליצור סיבובי קרב יש כמה מונחי יסוד וכמה שלבים של הקרב:

* יוזמה הוא גלגול קובייה המשמשת לקבוע את סדר הפעולות של הדמויות השונות בקרב.
* סיבוב הוא פרק זמן של 6 שניות בו הדמות יכולה לבצע פעולה אחת או מספר התקפות (תלוי ברמתה) במשך הקרב.
* דירוג השריון (דרג"ש) הוא מספר המייצג את רמת ההגנה של הדמות וכמה קשה לפגוע בה. עטיית שריון, החזקת מגן, זריזות וגודל מהווים שיפור לדרג"ש. 
* נקודות פגיעה (נק"פ) – מייצגות את כמות הנזק דמות מסוגלת לספוג לפני שהיא מתמוטטת, גוססת או מתה.

קטגוריה:מבוכים ודרקונים
פרנק גרי

פרנק אוון גרי (באנגלית: Frank Owen Gehry; נולד ב-28 בפברואר 1929) הוא אדריכל יהודי-אמריקאי יליד קנדה, מן הבולטים במחצית השנייה של המאה ה-20 ובימינו.

== קורות חיים ==

גרי נולד בטורונטו בקנדה בשם פרנק (אפרים) אוון גולדברג להורים ממוצא יהודי-פולני: ארווינג גולדברג, יליד ברוקלין, וסאדי תלמה לבית קפלן, ילידת לודז'. בגיל 17 עבר לגור בלוס אנג'לס שבקליפורניה, שם הוא מתגורר עד היום.

סיים תואר ראשון באדריכלות באוניברסיטת דרום קליפורניה, שם היה חבר באלפא אפסילון פאי. לאחר מכן למד תכנון ערים ואזורים באוניברסיטת הרווארד, אך פרש מהלימודים לאחר זמן קצר והחל לעבוד על פרויקטים במשרדי אדריכלות בקליפורניה.

משנות ה-70 ועד היום נחשב גרי לאחד החלוצים בבנייה הדה-קונסטרוקטיביסטית בלוס אנג'לס, שם תכנן בתים רבים בעלי צורות חדשניות ומהפכניות מבחינה טכנולוגית. היצירה המפורסמת ביותר של גרי היא מוזיאון גוגנהיים בילבאו.

בשנת 2003 הוזמן גרי לישראל לתכנון מוזיאון הסובלנות בירושלים, פרויקט שעורר מחלוקות רבות הן מבחינה פוליטית והן מבחינה אדריכלית-אורבאנית. ב-2010 פרש מהפרויקט.

גרי זכה בפרס פריצקר המכובד בשנת 1989, בפרס וולף לאמנות ב-1992 ובפרס סקופוס בשנת 2010. ב-2016 החליט נשיא ארצות הברית ברק אובמה להעניק לו את מדליית החירות הנשיאותית, עיטור הכבוד הגבוה במדינה.

==עבודות נבחרות ==
* מוזיאון גוגנהיים בילבאו, ספרד
* הבית הרוקד - פראג, צ'כיה
* מוזיאון וייסמן לאמנות - מינסוטה
* הגלריה לאמנות של אונטריו - טורונטו
* "בניין דיי" - וניס, קליפורניה
* "מגדל גרי" - הנובר, גרמניה
* אולם הקונצרטים על שם וולט דיסני, לוס אנג'לס, ארצות הברית
* מוזיאון הסובלנות, ירושלים
* רחוב ספורס 8, ניו יורק
* פסל דג הזהב ליד מלון ארטס, ברצלונה
* לומה ארל, בארל שבצרפת.
<gallery>
קובץ:Prague - Dancing House.jpg|"הבית הרוקד" (או בניין "ג'ינג'ר ופרד") בפראג
קובץ:Wfm stata center.jpg|מרכז סטייטה ב-MIT בבוסטון, מסצ'וסטס
קובץ:AGO Toronto King Tut1.JPG|הגלריה לאמנות של אונטריו בטורונטו, קנדה
קובץ:Guggenheim-bilbao-jan05.jpg|מוזיאון גוגנהיים בבילבאו, לאורך נהר Nervión בעיר התחתית של בילבאו
קובץ:Image-Disney Concert Hall by Carol Highsmith edit.jpg|אולם הקונצרטים על שם וולט דיסני בלוס אנג'לס
קובץ:Aerial_view_of_EMPSFM.jpg|מוזיאון EMP/SFM בסיאטל
קובץ:Hannover Gehry-Tower.jpg|מגדל גרי בהנובר

קובץ:8 Spruce Street facade 001.jpg|"רחוב ספורס 8" בניו יורק

</gallery>

==קישורים חיצוניים==

* 
* 
* 
* 
* 
* 
* 

==הערות שוליים==

*
קטגוריה:זוכי פרס פריצקר
קטגוריה:זוכי פרס וולף לאדריכלות
קטגוריה:דה-קונסטרוקטיביזם
קטגוריה:סגל אוניברסיטת קולומביה
קטגוריה:חברי מסדר קנדה
קטגוריה:אדריכלים יהודים אמריקאים
קטגוריה:יהודים מקבלי מדליית החירות הנשיאותית
קטגוריה:אדריכלים יהודים קנדים
קטגוריה:בוגרי אוניברסיטת דרום קליפורניה
קטגוריה:יהודים שהופיעו ברשימת טיים 100
קטגוריה:קנדים שהופיעו ברשימת טיים 100
קטגוריה:אמריקאים שנולדו ב-1929
קטגוריה:זוכי פרס וודרו וילסון
קטגוריה:זוכי פרס דורותי וליליאן גיש
לאונרד לאודר

לאונרד א. לאודר (באנגלית: Leonard A. Lauder, נולד ב-19 במרץ 1933) הוא איש עסקים ואיל הון יהודי-אמריקאי, בנה של אסתי לאודר ואחיו של רון לאודר. עומד בראש קונצרן הקוסמטיקה "אסתי לאודר" וחברות הבת שלה.

== קורות חייו ==
לאודר נולד בניו יורק לג'וזף ואסתי לאודר, והוא הבכור בין האחים לבית לאודר. הוא בוגר בית הספר וורטון למנהל עסקים באוניברסיטת פנסילבניה, למד גם בבית הספר למנהל עסקים של אוניברסיטת קולומביה ושירת בחיל הים האמריקני כקצין בדרגת סגן. ב-1958 הצטרף לניהול תאגיד הקוסמטיקה שהקימו הוריו, שבאותה עת עמד מחזור המכירות השנתי שלו על כ-800,000 $. לאודר פיתח את תחומי השיווק והמכירות בחברה ואת תחום המחקר והפיתוח, והקים מעבדת מחקר ראשונה במפעל. ב-1960 פתח עמדת מכירות של "אסתי לאודר" בחנות הרודס בלונדון, צעד שהיווה את יריית הפתיחה לשיווק בינלאומי חובק עולם והפך את המותג "אסתי לאודר" לשם מוכר בינלאומית.
 
בתקופת ממשלו של רונלד רייגן, כיהן לאודר כחבר בוועדה המייעצת של הבית הלבן למדיניות סחר ומשא ומתן. 

עד 1999 החזיק לאודר בתפקיד מנכ"ל רשת הקוסמטיקה "אסתי לאודר", והיום הוא יו"ר הדירקטוריון שלה. ב-2001 טבע את הביטוי מדד הליפסטיק שתיאר את העלייה במכירות מוצרי הקוסמטיקה בתקופת המיתון.

הוא היה נשוי לאוולין האוזנר-לאודר, ששימשה סגנית-נשיא בחברה עד פטירתה בדצמבר 2011. הונו נאמד ב-9 מיליארד דולר, והוא מדורג במאה השנייה ברשימת עשירי העולם של המגזין פורבס.

לאודר הוא אספן אמנות נלהב, בעיקר אמנות מודרנית, וידוע כתומך במוסדות אמנות ומוזיאונים. מגזין האמנות האמריקני "ARTnews" מדרג אותו (כמו גם את אחיו רון) בין עשרת אספני האמנות הגדולים בעולם. הוא מכהן כיו"ר חבר הנאמנים של מוזיאון ויטני לאומנות אמריקאית בניו יורק, ותומך גם במוסדות אקדמיה ובאוניברסיטאות.

==הערות שוליים==

קטגוריה:ניו יורק: אישים
קטגוריה:אנשי עסקים יהודים אמריקאים
קטגוריה:אספני אמנות אמריקאים
קטגוריה:אספני אמנות יהודים
קטגוריה:קצינים וחוגרים יהודים בצי ארצות הברית
לאונרד
קטגוריה:מיליארדרים יהודים אמריקאים
קטגוריה:בוגרי בית הספר וורטון
קטגוריה:אמריקאים שנולדו ב-1933
דרך בגין (תל אביב)

דרך מנחם בגין, שנקראה עד לשנת 2001 דרך פתח תקווה, היא דרך ראשית בעיר תל אביב על שם ראש ממשלת ישראל מנחם בגין. הדרך מהווה רחוב ראשי וגם ציר תנועה חשוב, בעיקר לתחבורה ציבורית.

דרך בגין היא חלק מדרך היסטורית המחברת בין יפו לפתח תקווה (מכאן גם שמה הקודם "דרך פתח תקווה"), דרך שהתפתחה כחלק מדרך יפו-שכם ההיסטורית. הדרך מתחילה מכיכר המושבות, חוצה את רחוב הרכבת מדרום מערב לצפון מזרח, וממשיכה בצומת מעריב ומשם צפונה עד לגשר דוד שיפמן וכניסתה לשטחה המוניציפלי של רמת גן וממשיכה כציר ז'בוטינסקי.

אתרים חשובים לאורך הרחוב מדרום לצפון:
* כיכר המושבות
* התחנה המרכזית הישנה
* בית הדר
* מגדל לוינשטיין
* מגדל סונול
* בית רקנאטי
* מתחם חסן ערפה
* בית רובינשטיין
* בית מעריב לשעבר (במקומו אמור לקום מגדל משרדים בגובה של כ-42 קומות)
* מתחם השוק הסיטונאי לשעבר (כיום שכונת גינדי TLV).
* מגדל עזריאלי שרונה
* מגדל היובל
* מגדלי עזריאלי
* מחנה רבין
* בית ידיעות אחרונות לשעבר (נהרס לשם הקמת מגדל הספירלה)
* מגדלי מידטאון
* מגדלי הצעירים

דרך בגין עמוסה בקווי אוטובוס עירונים ובינעירוניים רבים. זה בשל היותה דרך המובילה לתחנה המרכזית החדשה (ובעבר לתחנה הישנה, וכיכר המושבות) ובשל מוקדי תעסוקה ובילוי נרחבים הנמצאים בסמוך לרחוב. מסיבה זאת, לקו האדום של הרכבת הקלה יש שלוש תחנות לאורך דרך בגין ("קרליבך", "יהודית" ו"שאול המלך").

החל משנות העשרים של המאה ה-21 עיריית תל אביב משפצת את הרחוב כחלק מפרויקט "שדרות הקריה". כדי להפוך אותו לנעים יותר להולכי רגל. במסגרתו, הורחבו המדרכות, נוספו שבילי אופניים ונשתלו עצים למתן צל על העוברים ושבים<ref></ref>.

==גלריית תמונות==
דרך בגין על שלל המגדלים שנבנו בו: ספטמבר 2023
<gallery widths="180px" heights="200px" perrow="4">
קובץ:Israeli-Police-Facebook--Tel-Aviv-aerial-01.jpg|דרך בגין ומגדלי עזריאלי
קובץ:Azrieli Center at night, 2009.JPG|דרך בגין בשעות הלילה (2009) - משמאל: בית ידיעות אחרונות ומאחוריהם, מגדלי עזריאלי; מימין: מגדל המטכ"ל. במרכז: מגדל היובל
קובץ:Azriely Center 14.JPG|המעבר התת-קרקעי בדרך בגין
קובץ:Tel Aviv Petah Tikva Rd..jpg|רכבת חוצה את דרך פתח תקווה (כיום דרך בגין) בתל אביב ב-1956
</gallery>

==קישורים חיצוניים==

==הערות שוליים==

בגין
קטגוריה:הנצחת מנחם בגין
*
אגם ציריך

אגם ציריך או ימת ציריך (בגרמנית Zürichsee ובאלמאנית Zürisee) הוא אגם השוכן בשווייץ, דרום-מזרחית לעיר ציריך. שטחו של האגם הוא 88.66 קילומטרים מרובעים והנקודה העמוקה ביותר בו מגיעה לעומק של 143 מטר.

== גאוגרפיה ==
האגם נמצא בדרום-מזרח קנטון ציריך. המים אל האגם מגיעים מנהר לימאט, המוזן עצמו ממי קרחון מפשירים. האגם מחולק לשניים, ובחלקו המזרחי סכר קטן. באגם שטות ספינות ואוניות קטנות.

מימי האגם נקיים מאוד, ובמשך הקיץ, הטמפרטורה הממוצעת בהם היא כעשרים מעלות. שחייה ורחצה לחופי האגם הן דבר מקובל. מי האגם נקיים עד כדי כך שהם ניתנים לשתייה כמו שהם, ללא טיהור כלשהו.

האגם מהווה מקור פרנסה לכפרים סביבו ולעיר ציריך, בזכות תיירות, סיורים מודרכים, דיג במקום, וכדומה.

בתקופה שלפני הקמת מערכת הרכבות, הנמל בעיר הורגן, השוכנת לחופי האגם, היה נקודה חשובה להעברת סחורות במרכז אירופה.

<gallery>
תמונה:Zuerichsee Jul2002.jpg|סירה שטה על האגם
תמונה:Regenbogen Zürichsee.jpg|ספינה שעוגנת באגם הנראית מבעד לקשת בענן
תמונה:Karte Zürichsee.png|מפת האגם
</gallery>

==קישורים חיצוניים==

* 

קטגוריה:שווייץ: ימות ואגמים
קטגוריה:ציריך (קנטון)
קטגוריה:שוויץ (קנטון)
קטגוריה:סנט גאלן (קנטון)
Playing the Angel

Playing the Angel (מילולית: משחק את המלאך) הוא אלבום האולפן באורך-מלא ה-11 של להקת המוזיקה האלקטרונית הבריטית דפש מוד, שיצא באוקטובר 2005.

האלבום הגיע למקומות 6 ו-7 במצעדי האלבומים בבריטניה ובארצות הברית (בהתאמה).

3 שירים באלבום נכתבו על ידי דייב גהאן (ביחד עם כריסטיאן אגנר ואנדרו פילפוט), מה שהופך את האלבום לראשון שבו גהאן שותף בכתיבת השירים (להוציא את קריירת הסולו שלו). 

זה גם האלבום הראשון מאז Some Great Reward שיצא ב-1984 בו לא כל השירים נכתבו על ידי מרטין גור.

== רשימת שירים ==
<div style="text-align: left; direction: ltr; margin-left: 1em;">
{|border=0
|-
|
#A Pain That I'm Used To (4:11) 
#John the Revelator (3:42)
#Suffer Well (3:49) 
#The Sinner in Me (4:56)
#Precious (4:10)
#Macro (4:03)
#I Want It All (6:09)
#Nothing's Impossible (4:21)
#Introspectre (1:42)
#Damaged People (3:29)
#Lilian (4:49) 
#The Darkest Star (6:55) 
|}
</div>

*כל השירים נכתבו על ידי מרטין גור, מלבד Suffer Well, I Want It All ו-Nothing's Impossible, שנכתבו על ידי דייב גהאן יחד עם כריסטיאן אגנר ואנדרו פילפוט.
*דייב גהאן שר את כל השירים, למעט Macro ו-Damaged People שאותם שר מרטין גור, ו-Introspectre האינסטרומנטלי.
*גרסת ה-DVD של האלבום מכילה גרסה מצומצמת לשיר Clean, שהופיע באלבום הלהקה מ-1990, Violator.
*הגרסה היפנית של האלבום מכילה את השיר Free, שקיים גם כביסייד בסינגל Precious.

== סינגלים ==

== סיבוב ההופעות - Touring The Angel ==
סיבוב ההופעות העולמי לפרסום האלבום נקרא Touring The Angel.

הסיבוב התחיל ב-28 באוקטובר 2005 בניו יורק, והסתיים ב-1 באוגוסט 2006 באתונה, יוון.

במהלך הסיבוב הלהקה הופיעה 88 פעמים בארצות הברית, קנדה, גרמניה, צ'כיה, בלגיה, שווייץ, צרפת, ספרד, פורטוגל, אוסטריה, איטליה, דנמרק, שוודיה, נורווגיה, רוסיה, פינלנד, פולין, אסטוניה, לטביה, ליטא, הונגריה, קרואטיה, הולנד, אנגליה, מקסיקו, ברזיל ויוון.

ההופעה האחרונה של הסיבוב הייתה אמורה להתקיים ב-3 באוגוסט בפארק הירקון בישראל, אך עקב המלחמה בין ישראל ולבנון סירב הצוות הטכני של המופע להגיע וגרם לביטול המופע. ההודעה על ביטול המופע הגיעה יומיים בלבד לפניו.

==קישורים חיצוניים==

קטגוריה:אלבומי 2005
קטגוריה:אלבומי דפש מוד
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת סייר רקורדס
ימי הודאה

תפילת [[על הנסים לפורים]]
ימי הודאה הם ימים מיוחדים בלוח השנה העברי, שנקבעו כדי להודות לאלוהים על הנסים שעשה לעם ישראל.

למעשה, שם זה כולל את חנוכה ואת פורים, שמהווים ימי הודאה מוסכמים לכל הדעות, ואת יום העצמאות ואת יום ירושלים, לדעות מסוימות.

==שוני מהחגים==
כדי להעניק לימי ההודאה את מעמדם הנכון, יש להבחין ביניהם לבין החגים. ישנן דעות על-פיהן בחנוכה ובפורים אין זה נכון לאחל "חג שמח", אלא "חנוכה שמח" ו"פורים שמח", אולם דעה זו אינה מקובלת על כל הרבנים. הברכה היידית "א ליכטיגע חנוכה" תתורגם לעברית כ"חנוכה מאיר" או "חנוכה מלא אור". הבחנה זו אינה מקובלת בציבור כיום.

===שוני מהותי===
ימי ההודאה שונים במהותם מהחגים. עם זאת שהתורה נותנת לחלקם טעם של זכירת יציאת מצרים, לחגים שציוויָם מן התורה שבכתב ישנה משמעות מכוננת כמעצבי יסוד של הדת היהודית; אולם ימי ההודאה הם בעלי אופי מכוון, משום שהתייסדו כהתייחסות לאירוע שאירע לאחר מתן תורה.

==ימי הודאה שלא שרדו==
במגילת תענית שחוברה בסוף ימי בית שני, מצוינים ימי חג שמקצתם נהוגים גם בימינו, אך רובם אינם נהוגים עוד. חנוכה ופורים הם שני ימי ההודאה הנהוגים כיום שנזכרים במגילת תענית, וכמו כן נזכר ט"ו באב כיום שמחה, יום שעדיין מצוין לפעמים כיום של שמחה. הימים הנזכרים במגילת תענית נקבעו כימי הודאה ציבוריים, לעומת ימי הודאה פרטיים ומשפחתיים. חנוכה ופורים הפכו לחלק אינטגרלי מלוח השנה היהודי, אולם ימים רבים שנקבעו על ידי חז"ל כימי הודאה לא שרדו, למשל ז' באייר. גישות שונות הועלו לפתרון השאלה מדוע דווקא חנוכה ופורים שרדו.

==תקנת ימי הודאה חדשים==
מיזם שירי הודאה ליום העצמאות, בית כנסת בירושלים, 2015
ריכוז עם ישראל, או התשועה שנוצרה למכלול עם ישראל בעקבות מלחמת העצמאות עוררה פולמוס. כך, דעות מסוימות שאפו לקבוע את יום ה' באייר (יום העצמאות) ליום הודאה כללי הנחגג על ידי מכלול עם ישראל; בהמשך לכך תמכו בקביעת יום כ"ח באייר (יום ירושלים) כיום הודאה כלל יהודי. היו שהתנגדו לקביעות אלו, מטעמים הלכתיים והשקפתיים, והוויכוח במישור ההלכתי וההשקפתי מתקיים אף כיום. תרחישים שונים הובילו לשינוי השקפתי ובעקבותיו לפסילת חלק מימי ההודאה החדשים; כך בעקבות ביצוע תוכנית ההתנתקות והאכזבה מהמדינה, חלקים מן הציבור החרד"לי הצהירו כי לא יקיימו יותר את יום העצמאות כיום הלל והודאה.

==ימי הודאה פרטיים==
במשך שנות הגלות נתקנו ונקבעו ימי הודאה שונים על ידי אנשים פרטיים. כך לדוגמה הרמב"ם קבע את יום הצלתו כיום הודאה לו ולצאצאיו. הדבר התקיים בגלל חוסר הריכוזיות של עם-ישראל, והיותו מפורד. בחלק ניכר מהימים תיקנו, או שאפו לתקן, אישים אלו שאותם ימי הודאה פרטיים ימשיכו להיזכר אף על ידי צאצאיהם.

==הוספות בתפילה==

מהותם של ימי ההודאה השונה משל החגים באה לידי ביטוי גם במיקום ההוספה המיוחדת לאירוע, בתפילה ובברכת המזון. בראש חודש ובחגים מוסיפים את תפילת יעלה ויבוא, ובחנוכה ופורים את תפילת על הנסים (מעטים הנוהגים להוסיפה גם ביום העצמאות).
בחנוכה ובפורים קוראים בתורה, וקריאת ההלל נהוגה בחנוכה, ולדעות מסוימות גם בימי הודאה אחרים.

==ראו גם==
*יעלה ויבוא
*פרסום הנס

==קישורים חיצוניים==

* [http://www.toratemet.net/image/users/21292/ftp/my_files/שירת%20האביב.pdf?id=3415628 מאמר על אמירת הלל בליל יום העצמאות] כיום הודאה, מאת הרב זכריה זרמתי באתר [http://www.toratemet.net תורת אמ"ת]

==הערות שוליים==

קטגוריה:חגי ישראל ומועדיו
קטגוריה:חנוכה
קטגוריה:פורים
קטגוריה:יום העצמאות
מות הנזיר

מות הנזיר הוא רומן היסטורי מודרני מאת אלון חילו, שראה אור בשנת 2004 בהוצאת חרגול. עלילת הרומן, בעריכת אלי הירש, מתרחשת בדמשק בשנת 1840, בתקופת עלילת דמשק.

==על הספר==
ספר ביכורים זה התקבל בהפתעה, ובביקורת דו משמעית, אצל מבקרי הספרות. בניגוד לספרים אחרים הדנים בתקופה ההיסטורית שבה התרחשה עלילת הדם בדמשק, הספר יוצא דופן בהעזה שבו, באשר הוא מתאר קשר רומנטי הומוסקסואלי נוגע ללב שבו מתמודד אצלאן פרחי, צעיר יהודי בן למשפחה עשירה, עם תשוקתו לגברים, בחברה המסורתית הפטריכיאלית והנוקשה של דמשק במאה ה-19. התוצאות הרות הגורל של אותו קשר, הן שמביאות, לפי הרומן, להאשמת יהודי העיר ברצח הנזיר האיטלקי תומאסו, לכאורה על-מנת להשתמש בדמו לאפיית מצות הפסח.

למרות שהספר אינו תיעודי, הוא מסתמך על אירועים היסטוריים ועל עובדות המתועדות בספרי ההיסטוריה.
הספר זכה לשבחים מפי מבקרי הספרות החדשה, נחשב לרב-מכר, ותורגם לאנגלית, צרפתית, איטלקית, יוונית והולנדית. הוא נבחר לאחד מתוך חמשת המועמדים הסופיים לפרס ספיר 2005, וזכה בפרס נשיא המדינה ליצירת ביכורים, 2006.

הספר יצא במהדורה מחודשת ביוני 2014 בהוצאת חרגול וידיעות ספרים. "המהדורה המחודשת של 'מות הנזיר' שאתם אוחזים בידיכם יוצאת לאור בסיומה של השנה המטלטלת והמשמעותית ביותר בחיי האישיים", כתב חילו בהקדמה לספר. "בדיוק לפני שנה, בקיץ 2013, בגיל ארבעים ואחת, החלטתי לשנות את חיי מן הקצה אל הקצה, להתחבר אל האני האמיתי שלי ואל המיניות האמיתית שלי – ולצאת מהארון".

==קישורים חיצוניים==
* [http://www.alonhilu.com האתר הרשמי של אלון חילו]
* [http://www.xargol.co.il/index.php?cat=4&name=plusbooks&book=1042&state=2&nav=3 ארבעת הפרקים הראשונים של הספר], מתוך אתר הוצאת חרגול
* 
* נועה מנהיים, [http://www.tam.co.il/30_4_2004/tarbut-sifrut.htm על הרומן "מות הנזיר", ביקורת] - מוסף התרבות של העיתון "תל אביב"
* [http://www.e-mago.co.il/Editor/literature-730.htm מות הנזיר] - ביקורת מאת דן לחמן
* 

קטגוריה:רומנים בעברית
קטגוריה:רומנים היסטוריים
קטגוריה:ספרות להט"ב
קטגוריה:ספרי 2004
קטגוריה:יהדות סוריה
קטגוריה:ספרי הוצאת חרגול
שון קיני

שון הווארד קיני (אנגלית: Sean Howard Kinney נולד ב-27 במאי 1966), הוא מוזיקאי אמריקני המוכר בעיקר כמתופף של להקת הגראנג' אליס אין צ'יינס.

== חייו ==
עוד בגיל 9 תופף עבור להקה בשם "The Cross Cats" שסבו היה חבר בה.

קיני הצטרף לאליס אין צ'יינס בתקופה שבה יצא עם אחותו של מייק סטאר. סטאר הכיר בינו ובין ג'רי קאנטרל, שהכיר בינו ובין ליין סטאלי. הוא תופף בכל אלבומיה של אליס אין צ'יינס וכן באלבום Boggy Depot של ג'רי קאנטרל. ב-2005 התאחד קיני עם ג'רי קאנטרל ומייק אינז לשם הופעה בקונצרט התרמה לנפגעי אסון הצונאמי. ב-2006 התאחדה הלהקה שוב לשם קיום סיבוב הופעות.

==דיסקוגרפיה==
* לדיסקוגרפיה של אליס אין צ'יינס ראו אליס אין צ'יינס

==קישורים חיצוניים==

קטגוריה:מוזיקאי רוק
קטגוריה:מוזיקאי גראנג'
קטגוריה:אליס אין צ'יינס
קטגוריה:מתופפים אמריקאים
קטגוריה:אמריקאים שנולדו ב-1966
מייק אינז

מייק אינז
מייקל "מייק" אינז (באנגלית: Mike Inez; נולד ב-14 במאי 1966 בסן פרננדו, קליפורניה, ארצות הברית) הוא מוזיקאי רוק אמריקני המוכר בעיקר כבסיסט של להקת הגראנג' אליס אין צ'יינס.

אינז ניגן בס באלבומים No More Tears ,Blizzard of Ozz ו-Live and Loud של אוזי אוסבורן. בסוף 1993 החליף את מייק סטאר באליס אין צ'יינס, מיד לאחר הקלטתו של האלבום Dirt.

ב-1995 ניגן בפרויקט-הצד של גיטריסט להקת Guns N' Roses, סלאש, "Slash's Snakepit". ב-1998 ניגן באלבום Boggy Depot של ג'רי קאנטרל. ב-2002 הוזכר אינז כאחד מהמועמדים להחלפתו של ג'ייסון ניוסטד במטאליקה. במשך השנים הקליט מספר שירים במסגרת להקת בלאק לייבל סוסייטי.

ב-2005 התאחד עם ג'רי קאנטרל ושון קיני להופעת התרמה חד-פעמית לנפגעי אסון הצונאמי. ב-2006 התאחדה הלהקה שוב לשם קיום סיבוב הופעות.

וידוע גם כמוזיקאי שהשתתף בלהקת הרוק האמריקנית "הארט"

==קישורים חיצוניים==

* 

קטגוריה:אליס אין צ'יינס
קטגוריה:בסיסטים אמריקאים
קטגוריה:מוזיקאי גראנג'
קטגוריה:מוזיקאי רוק
קטגוריה:אמריקאים שנולדו ב-1966
Facelift

Facelift (תרגום מילולי לעברית: מתיחת פנים) הוא אלבום הבכורה של להקת הגראנג' אליס אין צ'יינס.

את האלבום הפיק דייב ג'רדן, שהפיק גם אלבומים של הרולינג סטונז ושל ג'יינ'ס אדיקשן. הקלטת האלבום התעכבה מעט לאחר ששון קיני שבר את ידו במהלך קטטה, ונשקלה האפשרות להחליפו במתופף אחר, אך קיני הוריד את הגבס שלושה שבועות לפני הזמן והשתתף בהקלטת האלבום. האלבום הגיע למקום ה-42 במצעדי המכירות ועם הזמן הגיע למעמד של פלטינה כפולה.

ליין סטאלי סיפר שהשיר "Man In The Box" נכתב בהשראת ארוחת ערב שבה השתתפו חברי הלהקה ומספר אנשים מחברת התקליטים שהיו צמחוניים, ודיברו על כך שעגלים למאכל מגודלים בתוך קופסאות קטנות מאז לידתם. לדבריו, השיר נכתב על צנזורה ממשלתית ועל אכילת בשר כפי שהיא משתקפת דרך עיניו של עגל שגורלו נחרץ.

"Man In The Box" נבחר להיות הסינגל הראשון, והווידאו קליפ שצולם עבורו קצר הצלחה רבה ב-MTV (שודר 16 שבועות ברציפות). השיר הגיע לרשימות 20 הגדולים של תחנות רדיו רבות המתמחות ברוק. בפברואר הייתה הלהקה מועמדת בפעם הראשונה מתוך ארבע לפרס גראמי והפסידה. בספטמבר 1991 הגיע האלבום למעמד של אלבום זהב, תוך שישה שבועות מיציאתו של הסינגל (עד אז נמכרו 40,000 עותקים). במשך ששת החודשים הבאים הופיעה הלהקה עם ואן היילן ויצרה לעצמה הכרה נוספת.

על עטיפת האלבום מופיעת פניו של מייק סטאר כאשר הן מוכפלות בעזרת מחשב, ובצבעים מטאליים. הרעיון המקורי היה לשלב את פניהם של ארבעת חברי הלהקה יחדיו בעזרת מחשב. התמונה המקורית משמשת כעטיפתו של תקליטור מספר 1 של מארז התקליטורים Music Bank.

== רשימת השירים ==

== ראו גם ==
* Live Facelift

==קישורים חיצוניים==

קטגוריה:אלבומי אליס אין צ'יינס
קטגוריה:אלבומים באנגלית
קטגוריה:אלבומי חברת קולומביה רקורדס
שוויץ (קנטון)

שְוִויץ (בגרמנית: Schwyz, ) הוא קנטון במרכז שווייץ בין ימת ארבעת הקנטונים בדרום ואגם ציריך בצפון.

בעיר שוויץ שבקנטון מוצג במוזיאון מכתב האיחוד השווייצרי מ-1291.

==גאוגרפיה==
קנטון שוויץ ממוקם במרכז שווייץ. נהרות הסיל והמוטה חוצים את הקנטון. כשלושה רבעים מהקנטון מתאים לעיבוד חקלאי. רוב השטח הוא גבעתי אך אינו הררי כך שהוא מתאים לחקלאות. בקנטון יש כ-240 קמ"ר של יערות ו-65 קמ"ר של אגמים, שבתוכם נמצאים גם אגם ציריך, ימת ארבעת הקנטונים וחלק קטן מאגם צוג.

הנקודה הגבוהה ביותר בקנטון נמצאת בפסגת האורסטוק - 2,716 מטר. בנוסף בקנטון אפשר למצוא את הר ריגי (1,798 מטר) המפורסם יותר. שטח הקנטון הוא 908 קמ"ר.

==היסטוריה==
ממצאים מראים שבני אדם חיו באזור קנטון שוויץ לפני אלפי שנים. רבים מהממצאים מתרכזים בצפון הקנטון, באזור הורדן ופרייבך באגם ציריך. חלק מהגילויים מגיעים עד לפני כ-5000 שנים. כלי ברונזה ואבן נמצאו באתרים.

לפני כ-1400 שנים, שבטים גרמאניים התיישבו באזור הקנטון, מה שהשפיע על החקלאות ודרך החיים של המקומיים. הנצרות הגיעה לאזור בסוף המאה השביעית, בזמן זה נבנו כנסיות בטוגן ושוויץ שעומדות עד ימינו.

במאה העשירית מנזר איינזידלן הפך ליותר ויותר חזק. תוך זמן קצר שלט המנזר באדמות רבות הסובבות אותו, שמהן רבות מחוץ לאזור קנטון שוויץ כיום. הכלכלה הרוויחה מהסחר במעבר סנקט גוטהרד, אבל רווחים אלה משכו כוחות אחרים, כמו בית הבסבורג.

ב-1 באוגוסט 1291, קנטון שוויץ ייסד את האיחוד השווייצרי יחד עם הקנטונים אורי ואונטרוולדן. הקנטון הוא אחד מארבעת קנטוני היער יחד עם אורי, אובוולדן ונידוולדן (שהצטרפו יחד כאונטרוולדן) - כולם ממוקמים לחופי ימת ארבעת הקנטונים. קנטון שוויץ לקח את מנהיגות האיחוד. דגל שווייץ שאב את מאפייניו מסמל הקנטון שוויץ.

שליטי הקנטון הגדילו לאט לאט את שטח ההשפעה שלהם. בחלק מהמקרים נטלו חלק בקרבות קטנים. ב-1386 ניצח את הקנטון בקרב סמפך וכתוצאה מכך הגדיל בצורה ניכרת את שטחו. הרפורמציה הפרוטסטנטית נכשלה בקנטון. בקרב קאפל ב-1531, כוחות הקנטון הביסו את אלו של המנהיג הפרוטסטנטי אולריך צווינגלי בקרב בו מתו מאות חיילים.

בין 1798 ו-1803 היה הקנטון חלק מהרפובליקה ההלבטית. לאחר מכן קיבל חזרה את עצמאותו ורוב השינויים שנעשו על ידי נפוליאון שונו חזרה. שינוי זה הוביל לפילוג בקנטון ויצירת חלק מופרד בקנטון. קנטון של "מדינות חיצוניות" נוצר ב-1830 והתאחד חזרה ב-1833. ב-1845 הצטרף הקנטון לליגה הקתולית שמאוחר יותר נכשלה.

החוקה נוצרה ב-1848 ושונתה ב-1876 ו-1898.

==כלכלה==
רוב כלכלת הקנטון מבוססת על חקלאות.

פריינבך בצפון הקנטון ידועה כמקום עם המיסים הנמוכים ביותר בשווייץ, מה שמשך מספר אנשים עשירים.

==דמוגרפיה==
בקנטון ישנם 151,396 תושבים (נכון ל-2013). השפה הרשמית היא גרמנית אף על פי שהתושבים מדברים גרמנית שווייצרית (ניב של הגרמנית) הנפוץ במרכז שווייץ. רוב האוכלוסייה היא קתולית.

==קישורים חיצוניים==

* 
* 

==הערות שוליים==

*
קטגוריה:שווייץ: קנטונים
סלפיה

סַלַפִיַּה או סַלַפיזם (בערבית سلفية) היא פלג אסלאמיסטי מתוך הזרם הסוני בדת האסלאם, המתייחסת אל "האבות הצדיקים" (السلف, א-סַּלַף) כלומר שלושת הדורות הראשונים של האסלאם, כדוגמה וכמופת, שעל פיהם יש לפעול, זאת בניגוד להסתמכות על קביעות דתיות מאוחרות יותר.

המילה "סַלַף" (سلف) פירושה "אב קדמון", והיא מתייחסת בטרמינולוגיה האסלאמית (כקיצור למונח السلف الصالح, א-סלף א-צאלח – "האבות הצדיקים") לשלושת הדורות הראשונים לאסלאם: "בני לווייתו של הנביא" מוחמד (الصحابة, א-צחאבה), דור המוסלמים שבא בעקבותיהם (التابعون, א-תאבעון) והדור השלישי (تابعو التابعين, תאבעו א-תאבעין). זרם הסלפיה מאמין כי האנשים הללו משמשים כדוגמה נעלה לאופן בו צריך לקיים את דת האסלאם. הגדרת הדורות הללו בתור "האבות הצדיקים" מבוססת על חדית' מפי מוחמד:

פירוש המילה "סַלַפִי" (سلفي) הוא "נוהג במנהג האבות הצדיקים" (منهج السلف الصحيح, מנהג' א-סלף א-צחיח, וצורות רבות שנגזרו ממונח זה). 

העיקרון המרכזי של הסלפיה הוא שהאסלאם היה מושלם בימיו הראשונים, אך במהלך המאות שעברו, חידושים בלתי רצויים (بدعة, "בִּדעה" – ביחיד) התווספו אליו בשל השפעות חיצוניות. הסלפיה היא תנועה מודרנית, המנסה להתנער מהמסורות שהתוספו לאסלאם במהלך השנים ומבקשת לחדש את האסלאם בצורה הקרובה לזו שהייתה קיימת בימיו של מוחמד תוך התאמות לעידן העכשווי. 

התנועה הסלפית מתוארת כמקושרת, מכילה או זהה לווהאביזם, אך הסלפים מחשיבים את המושג "והאבי" ככינוי גנאי עבורם. לפעמים מוצג הסלפיזם כהכלאה בין והאביזם לתנועות אחרות מאוחרות יותר מאז 1960. הסלפיות כיום נתפסת כתנועה עם גישה ליטרלית, קשוחה וקנאית ביחס לאסלאם, במיוחד במערב, עם ג'יהאדיסטים סלפים אשר תומכים באלימות נגד אזרחים כביטוי לגיטימי של אסלאם. למרות זאת, משכילים סלפים בולטים מגנים פעולות אלו נגד אזרחים, וטוענים כי הסלפים התומכים בהן הם מיעוט.

כיום, סלפים רבים קוראים לעצמם "מייחדי אל" (موحدون, מֻוַחִדוּן), "אנשי החדית'" (اهل الحديث, אהל אל-חדית') או "אנשי ייחוד האל" (اهل التوحيد, אהל א-תוחיד).

לפי דעה, התנועה קמה כחלק מהתעוררות הנהדה.

===הג'יהאד הסלפי===

הג'יהאד הסלפי (בערבית: السلفية الجهادية, א-סלפיה אל-ג'יהאדיה) הוא זרם הדוגל באסלאם קיצוני בתנועת הסלפיה. על פי האידאולוגיה של הזרם, הג'יהאד הוא כלי מרכזי בהפיכת האסלאם לדת יחידה בעולם, ועל כן ישנה חובה לפעול בדרכי מלחמה נגד דתות אחרות, ונגד מוסלמים שלא נוהגים על פי האסלאם.
במזרח התיכון נודעו הסלפים בעיקר בגלל הקשר שלהם לפעולות טרור אסלאמי ועימותים אלימים, דוגמת המהומות במחנה הפליטים נהר אל-בארד בלבנון ותקיפות גורמי ממשל מצריים בסיני. בשנים האחרונות מתלכדות יותר ויותר מיליציות סלפיות בחצי האי סיני, ואחדות מהן ביצעו פעולות טרור נגד ישראל, בהן ירי טילים לשטחה.

== ראו גם ==
*אבן תיימיה
* כנס גרוזני בצ'צ'ניה

==לקריאה נוספת==
* יצחק ויסמן, "האסלאם הסלפי בין דרך האבות והעולם המודרני", זמנים 148, 2023

==קישורים חיצוניים==

* 
* [https://www.shabak.gov.il/publications/Pages/study/salafi-jihadi.aspx "הסלפיה-ג'יהאדיה" - זרם מיליטנטי הדוגל במאבק אלים], באתר השב"כ
* עמית סדן, [https://web.archive.org/web/20150418184447/http://www.near-east.co.il/%d7%93%d7%a8%d7%9b%d7%94-%d7%a9%d7%9c-%d7%94%d7%aa%d7%a0%d7%95%d7%a2%d7%94-%d7%94%d7%a1%d7%9c%d7%a4%d7%99%d7%aa-%d7%91%d7%9e%d7%a6%d7%a8%d7%99%d7%9d/ דרכה של התנועה הסלפית במצרים], מגזין המזרח הקרוב, 31 ביולי 2014
* 
* 

קטגוריה:אסלאם סוני
קטגוריה:פלגים באסלאם
בלהה

בניין "קברי האמהות" ב[[טבריה בו טמונה, על פי המסורת, בלהה לצד זלפה, יוכבד, אביגיל, צפורה ואלישבע]]
בִּלְהָה, דמות מקראית, הייתה אמם של דן ונפתלי, שפחתה של רחל ואשתו השלישית של יעקב. לעיתים מכונה גם פילגש יעקב.

==קשרים משפחתיים==
כאשר יעקב התחתן עם רחל, נתן לבן לרחל את בלהה שפחתו כמתנה. חז"ל אומרים שבלהה הייתה בתו של לבן שנולדה לשפחתו, ובעצם הייתה אחותה של רחל מצד האב.

כשראתה רחל שהיא עקרה, נתנה את שפחתה בלהה ליעקב על מנת שתלד לו ילדים, אשר ייחשבו במובן מסוים כילדיה של רחל. נוהג זה היה רווח בעמי המזרח באותה התקופה וכן נהגה שרה בנותנה את הגר לאברהם (). מעשה זה של רחל היה חלק מהמאבק בין רחל ללאה על הולדת בנים ליעקב. הילדים שנולדו לבלהה ויעקב הם דן ונפתלי.

בניגוד ל, המונה את ארבע האמהות, כאשר התורה מסכמת את מניין השבטים היא מונה את בלהה וזלפה כחלק מהאמהות (בראשית לה, כב-כו), ואף חז"ל מציינים במספר מקורות שיש שש אמהות ומונים את בלהה וזלפה בתוכן (כך לדוגמה במדרש שיר השירים רבה: "שש עגלות צב... ו' כנגד ו' אמהות- שרה רבקה רחל לאה זלפה בלהה", שם, פרשה ו).

==בלהה וראובן==

בבראשית ל"ה מסופר כי לאחר מות רחל, ראובן, בכורו של יעקב, שכב עם בלהה: . במסכת שבת מובאת דעתו של ר' שמואל בר נחמני כי אין מדובר במשכב ממש אלא . הוא מסביר שראובן קינא לאמו לאה, כאשר לאחר מות רחל העדיף יעקב את בלהה על פני לאה ולכן החליף את מיטותיהן.

במספר מקומות נוספים בחז"ל (זוהר, פסיקתא רבא, תרגום יונתן) מוצגת בלהה כאשתו של יעקב לאחר מותן של רחל ולאה. כך גם חלומו של יוסף על השמש, הירח והכוכבים המשתחווים לו מפורש כמכוון לבלהה אשר גידלה את יוסף במקום אמו.

==קברה==
על פי מסורת אחת, בלהה וזלפה, ביחד עם צפורה אשת משה, יוכבד בת לוי ואלישבע בת עמינדב אשת אהרן קבורות בקבר האמהות בצפון טבריה.

על פי ספר היובלים, בלהה מתה ביום הכיפורים ונקברה עם דינה סמוך לקבר רחל.

==ראו גם==

* עץ משפחה של דמויות מקראיות - מתרח ועד שלמה

== עץ משפחתה ==

==לקריאה נוספת==
* שלוי, אליס, האמהות האחרות . בתוך רביצקי, רות, (עורכת). נשים ישראליות כותבות על נשות ספר בראשית .תל אביב: למשכל, 2008. עמ' 263–266.
* אילת, נגב, אמהות פונדקאיות, בתוך רביצקי, רות, (עורכת). נשים ישראליות כותבות על נשות ספר בראשית .תל אביב: למשכל, 2008 עמ' 266–274.
*זקוביץ יאיר ושנאן, אביגדור, לא כך כתוב בתנ"ך בתוך חלק רביעי - פרק כ"ז כיצד הגיב יעקב על מעשה ראובן בבלהה?. תל אביב: למשכל, 2004.עמ' 219–222.
*רחל, רייך, האשה אשר נתת עמדי - נשים כעילה לסכסוך ולמלחמה במקרא, הילל בן חיים -הקיבוץ המאוחד, 2005, עמ' 78–82.
*חיים חיון, ותצא דינה:קריאה בסיפור המקראי ועיון בזיקותיו, ירושלים: הוצאת מאגנס, 2011. בתוך פרק שני מעשה דינה וסיפורי יעקב עמ' 66–69.
*ליאורה רביד, התנ"ך היה באמת. תל אביב: ידיעות ספרים, 2009. עמ' 268–272.

== קישורים חיצוניים ==

* [http://lib.cet.ac.il/pages/item.asp?item=9621 בלהה], באתר הספרייה הווירטואלית של מטח
* 
* 
* ליאור טל, [http://lior-t.blogspot.co.il/2014/04/blog-post_20.html האמהות השקופות שלנו], בבלוג "מה למעלה מה למטה"

קטגוריה:אבות ואמהות עם ישראל
קטגוריה:נשים בתורה
קטגוריה:אישים בפרשת ויצא
קטגוריה:יעקב
קטגוריה:פילגשים
קטגוריה:שפחות בתנ"ך
קטגוריה:קברי צדיקים בטבריה
סיעת יעוד

סיעת יעוד (או בשמה הרשמי: יעוד - ישראל עצמאית ודמוקרטית) הייתה קבוצה של שלושה חברי הכנסת שהתפצלה ממפלגת צומת ב-7 בפברואר 1994, על רקע סכסוך עם מנהיג המפלגה רפאל איתן ובעקבות כך, הצטרפותם לממשלת רבין השנייה. בסיעה היו חברים חברי הכנסת גונן שגב, אלכס גולדפרב ואסתר סלמוביץ.

== היסטוריה ==
בינואר 1995 הצטרפה הסיעה לממשלה בראשות יצחק רבין. לאור העובדה שלקואליציה באותו זמן לא היה רוב בכנסת לאחר פרישתם של חברי הכנסת קהלני וזיסמן, קבלה "יעוד" גמול נאה תמורת תמיכתה: גונן שגב מונה לשר האנרגיה והתשתית ואלכס גולדפרב מונה לסגן שר הבינוי והשיכון.

נאמנותם לקואליציה עמדה במבחן קשה לקראת ההצבעה על הסכם אוסלו ב' שהתקיימה בכנסת ב-5 באוקטובר 1995. ביקורת שהושמעה הייתה כי השלושה, שנבחרו בקולות אנשי ימין, אינם צריכים להיות אלו שקולותיהם יאפשרו את אישור ההסכמים על ידי הכנסת. לבסוף התנגדה סלמוביץ להסכם, ואילו שגב וגולדפרב תמכו בו. ההסכם אושר ברוב של 61 מול 59 חברי כנסת. בשל תמיכתם של חברי סיעת יעוד נטען על ידי הימין כי "ההסכם עבר על חודו של מיצובישי", רכב השרד שקיבלו שגב וגולדפרב.

בנובמבר 1995 פרשו גולדפרב וסלמוביץ מסיעת יעוד והקימו סיעה חדשה - עתיד. גולדפרב ושגב המשיכו לכהן בממשלה גם תחת שמעון פרס עד הבחירות לכנסת הארבע עשרה שהתקיימו ב-1996, ועליית בנימין נתניהו לשלטון.

לאחר התפרקות המפלגה, התמודד אלכס גולדפרב בבחירות המקדימות לרשימת "העבודה" לכנסת ה-14 אך בלא הצלחה. אסתר סלמוביץ התמודדה בבחירות המקדימות של רשימת "הליכוד" לכנסת ה-14 ונכשלה גם היא.

המפלגה נרשמה באפריל 1994 ברשם המפלגות ולמעשה, לא נעשה בה שימוש כלל, מכיוון שמעולם לא התמודדה בבחירות לכנסת.

== קישורים חיצוניים ==
* 
* 

==הערות שוליים==

יעוד
יעוד
יעוד
יעוד
קטגוריה:מפלגות שהוקמו ב-1994
Alice in Chains (אלבום)

Alice in Chains (מכונה לעיתים גם "The Dog Album", "The Dog Records" (בתרגום מילולי: "תקליט הכלב") ו"Tripod" (ה"חצובה")) הוא האלבום השלישי של להקת הגראנג' אליס אין צ'יינס.

האלבום מכונה לפעמים "The Dog Album" "Tripod" או "Three" בגלל תמונת העטיפה שלו, שמציגה כלב עזוב בעל שלוש רגליים, שלטענת חברי הלהקה מנציח את הכלב שרדף אחרי שון קיני בילדותו. האלבום הגיע מיידית אל המקום הראשון במצעדי המכירות ועם הזמן הגיע למעמד של פלטינה כפולה. השיר "Frogs" כולל הקלטה של קרקורי צפרדעים שחברי הלהקה הקליטו בעצמם, כאשר הם נאלצים לשלם 10,000 דולר עבור שבוע של הקלטות על גדות הנחל.

גם הפעם התקשתה הלהקה להשלים את כל ההופעות שתוכננו לשם קידום האלבום בגלל בעיות ההתמכרות של ליין סטאלי. השורה הפותחת של האלבום (מתוך השיר "Grind") נחשבת בעיני רבים לתגובתו של ג'רי קאנטרל על השמועות על התפרקותה של הלהקה ומותו של סטאלי ("הייתי מכניס אתכם לבור האפל ביותר ומייעץ לכם בחוכמה שלא לתכנן את הלווייתי לפני שהגוף מת"). דרך השיר "Head Creaps" מעביר סטאלי את תגובתו למבקרים את דרך חייו, וכמו כן מתאר את היצורים הדמיוניים ("קריפס") שהתנחלו בראשו ומשכנעים אותו להמשיך ולחיות. זהו השיר היחיד שהלחין סטאלי באלבום ("יום יבוא ואמצא דרך להמריא מכאן, יום יבוא וראשי יהיה זה שיוביל אותי, יום יבוא, אדוני הנרצעים"). הבלדה "Heaven Beside You" מהווה לכל הדעות פנייה ישירה של קאנטרל לסטאלי בנוגע למצבו של האחרון ("היֵה מה שתהיה, ראה את מה שבאת לראות, הייתי מה שאתה רוצה להיות, אני לא אוהב מה שאני רואה. כמו הקור החורפי המקפיא ביותר, גן עדן לצדך... בפנים גיהנום").

== רשימת השירים ==

==קישורים חיצוניים==

קטגוריה:אלבומי אליס אין צ'יינס
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
פארק בנט

פארק בנט (אנגלית: Bennett Park) הוא פארק ציבורי הממוקם בשכונת וושינגטון הייטס ברובע מנהטן שבעיר ניו יורק. הפארק ממוקם בנקודה הגבוהה ביותר באי מנהטן (80.8 מטרים מעל פני הים). נקודה זו מצוינת בציון אבן המצויה בפארק.

==היסטוריה==
במקום בו עומד הפארק עמדה בתקופת מלחמת העצמאות של ארצות הברית מצודת וושינגטון, בו הצליחו כוחות המתיישבים למנוע את התקדמות הכוחות הבריטיים במשך זמן רב בשנת 1776.

==קישורים חיצוניים==

*[https://web.archive.org/web/20050225031301/http://americasroof.com/nyc-manhattan.shtml פורט וושינגטון - הנקודה הגבוהה במנהטן]
*[http://www.nycgovparks.org/sub_your_park/historical_signs/hs_historical_sign.php?id=6419 מידע היסטורי על הפארק]

קטגוריה:מנהטן: פארקים
אבלון

Edward Burne-Jones}}, [[1898.]]
אבלון (באנגלית: Avalon; מקלטית: Abal, תפוח) הוא אי אגדי הממוקם באיים הבריטיים. על פי הפולקלור הבריטי, ביקר ישו באי, יחד עם יוסף הרמתי ובמקום זה נבנתה הכנסייה הראשונה בבריטניה. כיום ממקמים את אבלון עם גבעת גלסטונברי טור, סמוך לעיירה גלסטונברי.

==אגדות ארתוריות==
במסגרת האגדות הארתוריות אבלון הוא האי של גבירת האגם והמקום בו נקבר המלך ארתור, שהובא לאי בסירה על ידי אחותו למחצה מורגן לה פיי. על פי חלק מהאגדות ארתור אינו קבור באי אלא ישן בו עד שיזדקקו לו שנית.

==מקורות האגדה==
חלק מחוקרי האגדות הארתוריות סבורים כמי מדובר באימוץ אנגלי של אגדות קדומות יותר. על פי סברה זו המילה "אבלון" מקורה במילה הקלטית הקדומה "אנווין" (Annwyn) - שמה של ארץ הפיות או "העולם התחתון". ג'פרי ממונמות' פירש את שם האי כ"אי התפוחים" - על פי המילה הקלטית לתפוח, או המילה הוולשית לתפוח ("אפל" - Afal).

==מיקומה של אבלון==
החל מתחילת המאה ה-11 מזוהה מקום קבורתו של ארתור עם גבעת גלסטונברי טור, שהיה באותה עת אזור מוקף ביצות, והגבעה עצמה הייתה מעין אי באזור הביצות. לדברי גיראלדוס מקמבריי, בתקופת מלכותו של הנרי השני נעשה במקום חיפוש ביוזמת הנזיר הנר דה בלוייס אחר ארונו של ארתור. בעומק של חמישה מטרים התגלה (על פי המסופר) ארון עץ ועליו כתוב: Hic jacet sepultus inclitus rex Arthurus in insula Avalonia ("כאן קבור המלך ארתור באי אבלון"). הארון ושרידיו של ארתור נקברו מחדש בטקס במנזר גלסטונברי בנוכחות המלך אדוארד הראשון והפכו לאתר עלייה לרגל עד הרפורמציה בתקופת הנרי השמיני.

תיאור ההתרחשות לעיל נחשב כמעשיה שאין לה בסיס במציאות, הן בשל נוסח הכתובת המתאים למאה ה-10 ולא למאה ה-6, והן בשל העדר מסמכים נוספים המתארים את האירוע.

==קישורים חיצוניים==

קטגוריה:אגדות המלך ארתור
קטגוריה:אוטופיות
קטגוריה:מקומות בדיוניים
קטגוריה:הממלכה המאוחדת: תרבות
קטגוריה:מעשיות ואגדות
קטגוריה:פולקלור
Dirt

Dirt (תרגום מילולי לעברית: עפר) הוא האלבום השני של להקת הגראנג' אליס אין צ'יינס.

== הפקה ==
זהו אלבום הפריצה של הלהקה ולדעת רבים אלבומה הטוב ביותר. האלבום נחשב לאחד מהאלבומים שהביאו את הגראנג' אל הזרם המרכזי של הרוק האמריקאי ולקלאסיקה של הז'אנר. Dirt כונה בשם "אלבום דיכאון" בפי רבים, בגלל הטקסטים האפלים שלו, שהושפעו ממוזיקת ההבי מטאל שהזרם המרכזי עדיין לא היה מורגל אליה. האלבום הגיע למקום השישי במצעדי המכירות ועם הזמן הגיע למעמד של פלטינה מרובעת. לדברי חברי הלהקה, האלבום עוסק בכל חוויה אפלה שהם התנסו בה מאז ומעולם, כמו טראומת ילדות, אהבה אבודה, הרואין, אלכוהול, דיכאון וזעם.

הווידאו קליפ שצולם עבור השיר "?Would" זכה להצלחה ב-MTV וגרר אחריו השמעות מרובות בתחנות הרדיו. השיר נכתב לזכרו של אנדרו ווד (סולן להקת הגראנג' מאת'ר לאב בון)
שמת כתוצאה ממנת יתר של הרואין. הוא נכלל גם בפסקול הסרט סינגלס והפך ללהיט הראשון מתוך האלבום.

האלבום הוקלט בתקופה שבה נאבק סולן הלהקה ליין סטאלי בהתמכרותו להרואין והוא מכיל שירים שבהם מתאר סטאלי את חוויותיו כמכור לסם, כמו "Sickman" ,"Junkhead" ו-"Dirt". סטאלי אף הלחין באלבום זה מספר שירים. השיר "Rooster" מתאר את חוויותיו של אביו של ג'רי קאנטרל כחייל במלחמת וייטנאם, שם כינויו היה "Rooster" (תרנגול). הרצועה "Iron Gland" מופיעה לפני השיר "Hate to Feel" אך איננה מוזכרת ברשימת השירים שעל העטיפה ומתארח בה סולן סלייר טום אראיה, כאשר הוא מבצע את הצרחה המפורסמת שאותה ביצע במסגרת השיר "Angel of Death" של סלייר. השיר "Sickman" עוסק בחוויותיו של סטאלי כמכור להרואין ("מה אני לעזאזל? מרבה עיניים, זבוב. או אז אהיה בר-מזל, ביום מותי. איש חולה. אני יכול להרגיש את ההגה אך איני יכול לנווט, כשמחשבותי הופכות לפחדי הגדול ביותר").

קטע מן השיר Them Bones שימש בתוכנית הטלוויזיה הסאטירית הישראלית "הרצועה" החל מעונתה השלישית כקטע הפתיחה והמעבר של התוכנית.

== רשימת השירים ==

*סדר השירים שלהלן מופיע בגרסאות שהופצו באוסטרליה ובאירופה (כולל בישראל). בשאר העולם הופצה גרסה בה השיר "Down in a Hole" מופיע כשיר הרביעי.
*"Iron Gland" איננו מוזכר ברשימת השירים שעל עטיפת האלבום. שם זה הופיע לראשונה בקופסה Music Bank מ-1999.

==קישורים חיצוניים==

קטגוריה:אלבומי אליס אין צ'יינס
קטגוריה:אלבומים באנגלית
קטגוריה:אלבומי חברת קולומביה רקורדס
תעאיוש

299x299 פיקסלים

תעאיוש (בערבית: تعايش) היא ארגון יהודי-ערבי מהשמאל הרדיקלי, שמטרתו המוצהרת היא לקדם את השותפות בין יהודים לערבים ובין ישראלים לפלסטינים ולחתור לשוויון ולשלום. הארגון טוען לפעול למען הפלסטינים וערביי ישראל ומוחה נגד פעולות של ממשלת ישראל. פירוש המילה תעאיוש בשפה הערבית הוא "דו-קיום".

==היסטוריה==
תעאיוש החלה את פעילותו בסוף שנת 2000, כאשר בעקבות האינתיפאדה השנייה חלה ירידה בשיתוף הפעולה בין ערבים ליהודים. עם מייסדי הקבוצה נמנים גדי אלגזי ודוד שולמן.

בתחילת פעילות הקבוצה עסקו חבריה בעיקר על פרויקטים להקמת מרכזים קהילתיים, שיפוץ גני ילדים, כבישים וכדומה, ביישובים פלסטיניים, בכפרים ערביים בישראל, ביישובים בדואים בלתי מוכרים ובערים מעורבות של יהודים וערבים. הם שלחו במשאיות ובמכוניות פרטיות מזון וציוד רפואי לפלסטינים. כיום פעילות הקבוצה כוללת גם שמירה על זכויות המרעה של רועים פלסטינים דרך ליוויים לשטחי המרעה, הפגנות אלימות מול מתנחלים והתמודדות מול גירושים.

הקבוצה מוחה נגד גדר ההפרדה ופעיליה משתתפים בהפגנות נגד הגדר בבילעין.

בינואר 2016 פרסמה תוכנית התחקירים "עובדה" תחקיר שבוצע על ידי ארגון עד כאן שתיעד את אחד מפעילי תעאיוש הוותיקים, עזרא נאווי, מספר על כך שהעביר למנגנוני הביטחון הפלסטיניים שמות של פלסטינים שמעוניינים למכור את אדמותיהם ליהודים, בידיעה שהם יעונו ויירצחו, ומתגאה שנהג כך בעבר מספר פעמים. משטרת ישראל פתחה בחקירה וב-27 במרץ 2016 המליצה להעמיד את נאווי וגיא בוטביה, פעיל נוסף בתעאיוש, לדין בגין מגע עם סוכן זר וקשירת קשר לביצוע פשע. ביוני 2017 הודיעה פרקליטות ירושלים כי תגיש כתב אישום נגד נאווי בגין העברת מידע למנגנון הביטחון המסכל ברשות הפלסטינית, בכפוף לשימוע וביולי 2018 הוגש נגדו כתב אישום.

== פעילות ==
כיום לאחר מותו של עזרא נאוי דעכו פעולות הארגון אך חלק מחברי תעאיוש עדיין פועלים בעיקר בליווי רועי צאן פלסטינים בבקעת הירדן ובדרום הר חברון. הפעילות כוללת ליווי אל שטחי המרעה ועזרה בהתמודדות מול הצבא ומול מתנחלים החוסמים את דרכם.

==לקריאה נוספת==
* דוד שולמן, תקווה מרה - מיומנו של פעיל תעאיוש 2002–2006, תל אביב: הוצאת חרגול בשיתוף עם עובד, 2007.

==קישורים חיצוניים==
* 

==הערות שוליים==

קטגוריה:הסכסוך הישראלי-פלסטיני: ארגוני שמאל ישראליים
קטגוריה:שותפות יהודית-ערבית בישראל
ליידי דת'סטרייק

ליידי דת'סטרייק (באנגלית: Lady Deathstrike, Deathstrike=מכת מוות) היא דמות בדיונית של נבלת-על מוטאנטית המופיעה בחוברות הקומיקס אקס-מן ביקום מארוול קומיקס. היא יריבה מושבעת של חבורת האקס-מן, בייחוד של וולברין. דמותה הופיעה לראשונה בשם יוריקו ב-Daredevil #197 באוגוסט 1983 ולאחר מכן כליידי דת'סטרייק ב-Alpha Flight #33 ב-1985.

ליידי דת'סטרייק היא האלטר אגו של יוריקו אויאמה, לוחמת שנולדה באוסקה, יפן ועבדה כמתנקשת ושכירת חרב. אביה, פרופסור קנג'י אויאמה, היה פושע העולם התחתון ומדען מושחת, אשר יצר את תהליך שילוב מתכת האדמנטיום שאולץ על וולברין. נוסף על כך, אביה היה טייס קמיקזה לשעבר בתקופת מלחמת העולם השנייה, שפניו הושחתו לאחר ניסיון כושל בהתקפה על ספינת טילים אמריקנית. אביה חש בושה על מעשיו, ובמהלך טקסי בחר לצלק את פניהם של בתו יוריקו ושני בניו. בהמשך, שני בניו נהרגו כדי להראות את נאמנותם לאביהם. יוריקו צוותה לדרדוויל כדי לשחרר את אהובה קירו משירותו של אביה, וכן להשיג נקמה בצילוק פניה ובהירצחם של אחיה. תוך שכך, היא נאלצה לשסף את אביה, אולם קירו הנאמן בחר בהתאבדות לאות נאמנות לאביה. דמותה של דת'סטרייק הייתה חברה באחוות המוטאנטיות של המלכה האדומה. באירועי "תסביך משיח" היא הובילה את קבוצת "הבוזזים" החדשה ונלחמה נגד חברת האקס פורס X-23.

את דמותה של יוריקו גילמה בסרט הלייב אקשן "X-מן 2" השחקנית קלי הו. דמותה מדורגת במקום ה-78 ברשימת מאה נבלי-העל הגדולים של כל הזמנים, לפי אתר IGN.

==קישורים חיצוניים==
* [https://www.marvel.com/characters/lady-deathstrike דף הדמות] באתר הרשמי של מארוול קומיקס
* [https://marvel.fandom.com/wiki/Lady_Deathstrike דף הדמות] בפרויקט פאנדום של מארוול קומיקס

==הערות שוליים==

קטגוריה:נבלי על במארוול קומיקס
אובוולדן

אובוולדן (גרמנית: Obwalden, ) הוא אחד מהקנטונים של שווייץ. הוא ממוקם במרכז שווייץ. בירתו היא סרנן.

==גאוגרפיה==
הנקודה הגבוהה ביותר בקנטון היא פסגת הר הטיטליס שמתנשא לגובה של 3,238 מטר.

==היסטוריה==
המושבות הראשונות באזור אובוולדן נוצרו בתקופת הקלטים והרומאים. בשנת 700 עברו הגרמאנים לאזור. ב-1291 הצטרף אובוולדן לנידוולדן ויצרו איחוד עם אורי ושוויץ. במאות ה-13 וה-14 הייתה לאובוולדן ממשלה עצמאית למרות שהקנטון חלק את בית הנבחרים שלו עם נידוולדן עד 1330.

בשנת 1403 הצטרף אובוולדן לאורי כדי לפלוש לאזור לוונטינה (כיום בקנטון טיצ'ינו) במטרה ליצור שווקים חדשים לגבינה ובקר. בסביבות שנת 1500 רבים באובוולדן עבדו כשכירי חרב. חלק משכירים אלו התעשרו והחזיקו משרדים רבים. בזמן כיבוש נפוליאון בין 1798 ו-1803 איבד אובוולדן את עצמאותו, אך לראשונה קיבלו האנשים הפשוטים זכויות פוליטיות מלאות. ב-1815 מנזר אנגלברג והרשות באותו השם הצטרפו לקנטון.

==פוליטיקה==
באיחוד השווייצרי אובוולדן נחשב לחצי קנטון. מה שנותן לו את כל הזכויות והחובות של קנטונים מלאים, מלבד העובדה שחצי קנטון יכול לשלוח רק נציג אחד למועצת המדינה השווייצרית. גודלו הקטן של הקנטון מאפשר להרכיב ממשלה קטנה עם חמישה חברים בלבד.

==כלכלה==
עסקים קטנים ובינוניים שולטים בכלכלת אובוולדן. רבים מהם הם מומחים בתחומים כמו מנועים, חומרים סינתטיים, ציוד רפואי או ננוטכנולוגיה.

לתחומים מסורתיים יותר ישנה עדיין חשיבות רבה. במיוחד יערנות, חקלאות וכדומה. החקלאות באובוולדן מתמחה בעיקר במרעה ובשר. החוות הן עדיין עסקים משפחתיים.

תיירות היא גם חלק משמעותי. שירותים רבים נבנים למען תיירים שמספקים רווחים נאים לכלכלה ולאוכלוסייה המקומית. כרבע מהאוכולוסייה עובדים באופן ישיר או עקיף בתחום התיירות.

==תיירות==
מכיוון שאובוולדן ממוקם במרכז שווייץ, במאה ה-19 הפך הקנטון למרכז תיירות. שניים מההרים, הר פילאטוס והר טיטליס הם אתרי התיירות המרכזיים. ספורט חורף, בעיקר סקי וסנובורד, מושך תיירים רבים.

==קישורים חיצוניים==

* 
* [http://www.statistik.admin.ch/stat_ch/ber00/ekan_ow.htm הסטטיסטיקה הרשמית]
* [http://www.pilatus.com/ הר פילאטוס]
* [http://www.titlis.ch/ הר טיטליס]
* 
* 

==הערות שוליים==

קטגוריה:שווייץ: קנטונים
*
גו (אנטומיה)

באנטומיה, גֵּו (טורסו) הוא החלק הגדול בגוף האדם, ללא החשבת הגפיים והראש. מכונה גם "טרונק" (גוף חסר גפיים וראש). הגו כולל את בית החזה, הגב והבטן.

==אנטומיה==
===איברים עיקריים===
הגו מכיל את האיברים החיוניים ביותר בגוף האדם, למעט המוח:
* בחלקו העליון נמצא בית החזה, שבו נמצאים הלב והריאות, המוגנים על ידי קשת הצלעות.
* בבטן נמצאים רוב האיברים האחראים על העיכול: הקיבה, שבה מתפרק המזון, הלבלב והכבד שמייצרים את האנזימים ואת מיצי המרה הנחוצים לתהליך העיכול, הכליות שמסננות רעלים מהדם לפני הפרשתם לשתן, והמעי הגס והדק שמחלצים את החומרים המזינים מהמזון. בסופם של המעיים נמצא פי הטבעת שממנו יוצאים חומרי הפסולת.
* באזור אגן הירכיים נמצאת מערכת הרבייה של הזכר והנקבה.

===קבוצות שרירים עיקריות===
הגו מכיל גם רבות מקבוצות השרירים המרכזיים בגוף האדם, הכוללות:
*שרירים המניעים את הגפה העליונה – בהם קבוצת שרירי החזה (שריר החזה הגדול ושריר החזה הקטן) וקבוצת מסובבי הכתף.
*שרירי נשימה – הסרעפת ושרירי עזר
* מייצבים ומניעים של עמוד השדרה
* שרירים המניעים את הגפה התחתונה – בהם קבוצת שרירי העכוז וקבוצת המסובבים לכיוון חיצוני של הירך.

==ראו גם==
* מותניים
* דקולטה
* גו בלוודרה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנטומיה
*
Degradation Trip

Degradation Trip הוא אלבום הסולו השני של הגיטריסט של אליס אין צ'יינס, ג'רי קאנטרל.

האלבום יצא חודשיים לאחר מותו של ליין סטאלי מסיבה משוערת של מנת יתר ומוקדש לו. מנגנים בו בין השאר המתופף של פיית' נו מור לשעבר, מייק בורדין, הבסיסט של מטאליקה, רוברט טרוחיו, והגיטריסט של קווינסריק, כריס דגארמו. האלבום כולל מספר שירים שנכתבו כתוצאה ממותו של סטאלי, כשרשימת השירים לאלבום כמעט ונחתמה. האלבום יצא בגרסה של אלבום כפול בנובמבר 2002 עם 11 שירים נוספים. השיר "Psychotic Break" פותח את האלבום ("אני חש בהתפרצות פסיכוטית מתקרבת... רושם בגיר את חבריי המתים ואהוביי שהלכו מזמן. ללא מטרה, מקלל את כשרוני ומקווה שלעולם לא תדע").

== רשימת השירים ==
כל השירים: קאנטרל.
# Psychotic Break
# Bargain Basement Howard Hughes
# Anger Rising
# Angel Eyes
# Solitude
# (Mother's Spinning in Her Grave (Glass Dick Jones
# Hellbound
# Give It a Name
# Castaway
# She Was My Girl
# Chemical Tribe
# Spiderbite
# Locked On
# Gone

== רשימת השירים של Degradation Trip Volumes 1 & 2 ==
עטיפת האלבום Degradation Trip Volumes 1 & 2

=== Disc 1 ===
# Psychotic Break
# Bargain Basement Howard Hughes
# Owned
# Angel Eyes
# Solitude
# (Mother's Spinning In Her Grave (Glass Dick Jones
# Hellbound
# Spiderbite
# Pro False Idol
# Feel The Void
# Locked On
# Gone

=== Disc 2 ===
# Castaway
# Chemical Tribe
# What It Takes
# Dying Inside
# Siddhartha
# Hurts Don't It
# She Was My Girl
# Pig Charmer
# Anger Rising
# .S.O.S
# Give It A Name
# Thanks Anyway
# 31/32
==קישורים חיצוניים==

קטגוריה:אלבומים באנגלית
Boggy Depot

Boggy Depot ("מחסן בוצי") הוא אלבום הבכורה של גיטריסט אליס אין צ'יינס, ג'רי קאנטרל. מנגנים בו בין השאר שון קיני ומייק אינז מאליס אין צ'יינס, לס קלייפול מפרימוס, רקס בראון מפנטרה ונורווד פישר מפישבון. האלבום נחשב בעיני מעריצי אליס אין צ'יינס רבים כמעין "אלבום אבוד" של הלהקה, כי הוא הראשון שיצא לאחר יציאתו של אלבום האולפן האחרון שהוציאה אליס אין צ'יינס ב-1995. גם מפני שניגנו בו כל חברי הלהקה מלבד ליין סטאלי, שנאבק בהתמכרותו להרואין. "Cut You In" יצא כסינגל ראשון.

== רשימת השירים ==
כל השירים נכתבו על ידי קאנטרל.
<div style="direction: ltr;">
{|border=0
|-
|
# Dickeye (5:07)
# Cut You In (3:23)
# My Song (4:07)
# Settling Down (6:12)
# Breaks my Back (7:07)
# Jesus Hands (5:37)
# Devil by His Side (4:50)
# Keep the Light on (4:49)
# Sastisfy (3:35)
# Hurt a Long Time (5:41)
# Between (3:37)
# Cold Piece (8:29)
|}
</div>
==קישורים חיצוניים==

קטגוריה:אלבומי בכורה מ-1998
קטגוריה:אלבומים באנגלית
קטגוריה:אלבומי חברת קולומביה רקורדס
ועדה לשמירת הסביבה החופית

במסגרת הסדרתם של תכנון ובנייה בישראל, הוועדה לשמירת הסביבה החופית פועלת ליד המועצה הארצית לתכנון ובנייה מכוח חוק שמירת הסביבה החופית, שתקן את חוק התכנון והבנייה, ומטרתה לשמור על הסביבה החופית לתועלת הציבור ולהנאתו, ולשמור על הטבע והנוף תוך כדי השתדלות לצמצם את הפגיעה בסביבה החופית.

הוועדה מורכבת מ-16 חברים, כאשר יושב ראש הוועדה הוא נציג שר הפנים. לדיוני הוועדה מזומן באופן קבוע נציג מינהל מקרקעי ישראל אולם הוא בעל זכות ייעוץ בלבד.

הפקדה או אישור של כל תוכנית בתחום הסביבה החופית (מרחק של 300 מטר מקו המים) נעשית רק לאחר קבלת אישור הוועדה. שימוש חורג או הקלה ניתנים רק באישור הוועדה.
*הוועדה לשמירת הסביבה החופית הוקמה במקום הוועדה למימי חופין שהייתה עד שנת 2004, תחום סמכותה של הוועדה הורחב וכעת הוא כולל את כל הסביבה החופית הן בים והן ביבשה.
==קישורים חיצוניים==
*[http://www.moin.gov.il/SubjectDocuments/valhof/sviva%20hofit1.pdf החוק באתר משרד הפנים]
*[http://www.moin.gov.il/SubjectDocuments/Chof02.pdf תחום הסביבה החופית (תיאור)]
*[https://web.archive.org/web/20140101042306/http://old.mevaker.gov.il/serve/site/docs/63c/112-sviva-3.pdf הגנה על הסביבה החופית] - דו"ח מבקר המדינה 2013

קטגוריה:ישראל: ארגונים ממשלתיים
קטגוריה:ישראל: תכנון ובנייה

ועדה לשמירת הסביבה החופית